# Il-Ġurnal Uffiċjali C 39A/1 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 39A |
| | |
| Edizzjoni bil-Malti | Informazzjoni u Avviżi | Volum 661 ta' Frar 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 39A

Edizzjoni bil-Malti

Informazzjoni u Avviżi

Volum 661 ta' Frar 2023

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | L-Awtorità Ewropea dwar Is-Sigurtà fl-Ikel |
| 2023/C 39 A/01 | Sejħa għal espressjonijiet ta’ interess għas-Sħubija mal-bordijiet xjentifiċi u l-kumitat xjentifiku tal-Awtorità Ewropea dwar is-Sigurtà fl-Ikel 2023 — Parma, l-Italja (EFSA/E/2023/01) | 1 |

Werrej

Paġna

V   Avviżi

PROĊEDURI AMMINISTRATTIVI

L-Awtorità Ewropea dwar Is-Sigurtà fl-Ikel

2023/C 39 A/01

Sejħa għal espressjonijiet ta’ interess għas-Sħubija mal-bordijiet xjentifiċi u l-kumitat xjentifiku tal-Awtorità Ewropea dwar is-Sigurtà fl-Ikel 2023 — Parma, l-Italja (EFSA/E/2023/01)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

L-Awtorità Ewropea dwar Is-Sigurtà fl-Ikel

| 1.2.2023 | MT | Il-Ġurnal Uffiċjali tal-Unjoni Ewropea | CA 39/1 |
| --- | --- | --- | --- |

1.2.2023

MT

Il-Ġurnal Uffiċjali tal-Unjoni Ewropea

CA 39/1

---

Sejħa għal espressjonijiet ta’ interess għas-Sħubija mal-bordijiet xjentifiċi u l-kumitat xjentifiku tal-Awtorità Ewropea dwar is-Sigurtà fl-Ikel 2023 — Parma, l-Italja (EFSA/E/2023/01)

(2023/C 39 A/01)

Data ta’ skadenza għall-preżentazzjoni ta’ applikazzjonijiet: 3 ta’ April 2023 f’23:59 (ħin lokali).

It-test ta’ din is-sejħa huwa disponibbli fil-lingwi uffiċjali kollha tal-UE f’Il-Ġurnal Uffiċjali tal-Unjoni Ewropea.

Inti xjenzat motivat li tixtieq tagħmel differenza u tikkontribwixxi għall-protezzjoni tas-saħħa pubblika fl-Ewropa? Tixtieq tuża l-passjoni tiegħek għax-xjenza billi taħdem għall-bażi tal-valutazzjoni tar-riskju tas-sigurtà tal-ikel fl-Ewropa?

L-Awtorità Ewropea dwar is-Sigurtà fl-Ikel (EFSA) tagħti pariri xjentifiċi indipendenti u trasparenti lil min ifassal il-politika sabiex tiġi żgurata s-sigurtà tul il-katina alimentari kollha – mill-għalqa sal-platt. Il-parir xjentifiku tal-EFSA jista’ jinkiseb permezz tal-ħidma tal-esperti tagħna u f’kooperazzjoni mas-sħab nazzjonali u internazzjonali kif ukoll permezz ta’ djalogu miftuħ mas-soċjetà. Dan jikkontribwixxi għall-protezzjoni tas-saħħa tal-bniedem, tal-annimali u tal-pjanti, kif ukoll tal-ambjent.

Li tkun membru ta’ wieħed mill-Bordijiet Xjentifiċi tal-EFSA jew tal-Kumitat Xjentifiku jfisser li taħdem flimkien ma’ xi wħud mill-aħjar esperti fl-Ewropa, filwaqt li tiżviluppa l-karriera u n-network xjentifiku tiegħek. Il-parir xjentifiku tiegħek jista’ jagħmel differenza fis-saħħa tal-konsumaturi Ewropej u fil-futur tal-Ewropa.

Din is-sejħa hija indirizzata lil xjenzati li jixtiequ jitqiesu għal sħubija jew tal-Kumitat Xjentifiku (SC) jew ta’ wieħed mill-għaxar (10) Bordijiet Xjentifiċi tal-EFSA, jiġifieri: Is-Saħħa u l-Benesseri tal-Annimali (AHAW), il-Perikli Bijoloġiċi(BIOHAZ), il-Kontaminanti fil-Katina tal-Ikel (CONTAM), l-Addittivi u Prodotti jew Sustanzi użati fl-Għalf għall-Annimali (FEEDAP), l-Organiżmi Ġenetikament Modifikati (GMO), in-Nutrizzjoni, l-Ikel Ġdid u l-Allerġeni tal-Ikel (NDA), is-Saħħa tal-Pjanti (PLH), il-Prodotti għall-Protezzjoni tal-Pjanti u r-Residwi Tagħhom (PPR), l-Addittivi tal-Ikel u l-Aromatizzanti (FAF), il-Materjali li Jiġu f’Kuntatt mal-Ikel, l-Enzimi u l-Għajnuniet għall-Ipproċessar (CEP).

AWTORITÀ EWROPEA DWAR IS-SIGURTÀ FL-IKEL

L-EFSA hija Aġenzija tal-Unjoni Ewropea (UE) u hija parti integrali tas-sistema dwar is-sigurtà tal-ikel fl-UE.

Is-sigurtà fil-katina alimentari mill-għalqa sal-platt tinsab fil-qalba tal-EFSA. L-EFSA tikkontribwixxi għall-protezzjoni tas-saħħa tal-bniedem, filwaqt li tqis is-saħħa u l-benesseri tal-annimali, is-saħħa tal-pjanti u l-ambjent.

L-EFSA ssostni l-valuri li ġejjin fl-attivitajiet kollha tagħha:

| — | Eċċellenza |
| --- | --- |

—

Eċċellenza

| — | Indipendenza |
| --- | --- |

—

Indipendenza

| — | Ftuħ |
| --- | --- |

—

Ftuħ

| — | Responsabbiltà |
| --- | --- |

—

Responsabbiltà

| — | Kooperazzjoni. |
| --- | --- |

—

Kooperazzjoni.

Emenda għar-Regolament ta’ Twaqqif tal-EFSA (1), l-hekk imsejjaħ Regolament dwar it-Trasparenza, daħal fis-seħħ fl-2021, u żied ir-responsabbiltajiet tal-EFSA lejn iċ-ċittadini tal-UE. L-iżviluppi tal-politika fl-UE kollha, bħall-azzjonijiet tal-Patt Ekoloġiku u b’mod partikolari l-Istrateġija “Mill-Għalqa sal-Platt”, l-Istrateġija dwar is-Sustanzi Kimiċi għas-Sostenibbiltà u l-Istrateġija għall-Bijodiversità se jsawru l-enfasi tal-attivitajiet tal-EFSA fis-snin li ġejjin. Ir-rwol fil-komunikazzjoni tar-riskju importanti tal-EFSA kompla jiġi approfondit u dan se jinvolvi adattamenti għall-mod kif l-EFSA tikkomunika r-riskju fis-snin li ġejjin. Barra minn hekk, il-pandemija globali tas-SARS-CoV-2 kienet teħtieġ li l-EFSA tadatta għal modi ġodda ta’ ħidma.

Meta jitqies dan l-isfond, f’Ġunju 2021 l-EFSA ħejjiet l-Istrateġija għall-2027 (2) tagħha. Din tistabbilixxi kif l-EFSA beħsiebha twieġeb għall-ambjent li qiegħed jinbidel (bħad-diġitalizzazzjoni, il-kapaċità li jiġu ssodisfati l-ħtiġijiet emerġenti u l-appoġġ ikkoordinat għall-aġenda tas-sostenibbiltà tal-KE), filwaqt li tiddeskrivi l-valur miżjud li tipproponi lill-klijenti, lis-sħab, lill-partijiet ikkonċernati, u lill-pubbliku inġenerali.

L-objettivi strateġiċi tal-EFSA kif stabbiliti fl-Istrateġija tal-EFSA 2027 huma li:

| 1. | Tagħti pariri xjentifiċi affidabbli u komunikazzjoni tar-riskji mill-għalqa sal-platt. |
| --- | --- |

1.

Tagħti pariri xjentifiċi affidabbli u komunikazzjoni tar-riskji mill-għalqa sal-platt.

| 2. | Tiżgura t-tħejjija għall-ħtiġijiet futuri tal-analiżi tar-riskju. |
| --- | --- |

2.

Tiżgura t-tħejjija għall-ħtiġijiet futuri tal-analiżi tar-riskju.

| 3. | Tagħti s-setgħa lin-nies u tiżgura l-aġilità organizzazzjonali. |
| --- | --- |

3.

Tagħti s-setgħa lin-nies u tiżgura l-aġilità organizzazzjonali.

Skopri aktar dwar l-EFSA fuq https://www.efsa.europa.eu

IL-BORDIJIET XJENTIFIĊI U L-KUMITAT XJENTIFIKU

Il-Kumitat Xjentifiku u l-Bordijiet Xjentifiċi huma responsabbli mill-produzzjoni tal-opinjonijiet u l-pariri xjentifiċi tal-EFSA li jappoġġaw lill-maniġers tar-riskji fit-teħid tad-deċiżjonijiet u jipprovdu pedament sod għall-politiki Ewropej. Dawn l-outputs xjentifiċi huma ppubblikati fl-EFSA Journal, pubblikazzjoni li toħroġ kull xahar u li hija indiċizzata f’bażijiet tad-data bibljografiċi (pereżempju, CAB Abstracts, Food Science and Technology Abstracts, ISI Web of Knowledge) rilevanti għall-ħidma tal-EFSA.

Il-membri tal-Kumitat Xjentifiku u l-Bordijiet Xjentifiċi tal-EFSA jinħatru għal terminu ta’ ħames (5) snin.

Jekk jogħġbok irreferi għall-ANNESS I (3) ippubblikat fis-sit web tal-EFSA sabiex tikkonsulta d-deskrizzjoni dettaljata tal-mandat tal-Kumitat Xjentifiku u tal-Bordijiet Xjentifiċi.

MEMBRI TAL-BORDIJIET XJENTIFIĊI U TAL-KUMITAT XJENTIFIKU TAL-EFSA

L-EFSA tlaqqa’ flimkien l-aħjar esperti disponibbli tal-Ewropa fil-valutazzjoni tar-riskju fil-qasam tas-sigurtà tal-ikel u l-għalf, is-saħħa u l-benesseri tal-annimali, is-saħħa tal-pjanti u l-ambjent, li jaġixxu f’kapaċità indipendenti sabiex jipprovdu parir xjentifiku tal-ogħla standard lill-Istituzzjonijiet u lill-Istati Membri tal-Unjoni Ewropea.

Il-membri tal-Kumitat Xjentifiku u l-Bordijiet Xjentifiċi jintgħażlu u huma maħtura f’konformità mar-Regolament ta’ Twaqqif tal-EFSA u mar-regoli (4) relatati. Dawn ir-regoli jispjegaw fid-dettall l-organizzazzjoni, iż-żmien u l-kriterji tal-proċeduri ta’ selezzjoni u tal-ħatra u jistgħu jiġu kkonsultati mill-kandidati għal aktar informazzjoni.

Kull Bord Xjentifiku jinkludi bejn 11 u 21 espert xjentifiku, skont l-ammont ta’ xogħol ippjanat u l-għarfien espert meħtieġ għall-mandat rilevanti. Il-Kumitat Xjentifiku huwa magħmul mill-Presidenti tal-għaxar (10) Bordijiet Xjentifiċi u sitt (6) esperti xjentifiċi oħrajn li ma jappartjenu għall-ebda wieħed mill-Bordijiet Xjentifiċi. Dawn l-esperti kollha jikkooperaw mal-EFSA indipendentement minn kwalunkwe influwenza esterna u ma għandhomx jirrappreżentaw l-opinjoni ta’ Stat Membru, tal-impjegaturi tagħhom jew ta’ kwalunkwe organizzazzjoni oħra.

Gruppi ta’ ħidma

Kull Bord Xjentifiku huwa appoġġat minn varjetà ta’ gruppi ta’ ħidma li huma stabbiliti sabiex iwettqu l-ħidma preparatorja meħtieġa għal mandati speċifiċi jew għal oqsma ta’ prodotti regolati. Il-gruppi ta’ ħidma normalment jiġu ppreseduti minn esperti tal-bord u normalment ikun fihom esperti speċifiċi dwar is-suġġett kif ukoll esperti tas-smigħ sabiex jiġi żgurat li jkun disponibbli l-għarfien espert xjentifiku t-tajjeb sabiex titwettaq din il-ħidma preparatorja li mbagħad tiġi rieżaminata mill-Bord Xjentifiku.

Responsabbiltajiet

Il-Kumitat Xjentifiku u kull Bord Xjentifiku għandhom mandati speċifiċi (ara l-ANNESS I) li se jinfluwenzaw in-natura tal-ħidma tagħhom. B’mod ġenerali, il-membri tal-Kumitat Xjentifiku u l-Bordijiet Xjentifiċi huma fdati bir-responsabbiltajiet ewlenin li ġejjin:

| — | Tħejjija, diskussjoni u adozzjoni f’waqtha ta’ opinjonijiet xjentifiċi, dokumenti ta’ gwida u dikjarazzjonijiet tal-Bordijiet Xjentifiċi u/jew il-Kumitat Xjentifiku, u attivitajiet tal-gruppi ta’ ħidma relatati. |
| --- | --- |

—

Tħejjija, diskussjoni u adozzjoni f’waqtha ta’ opinjonijiet xjentifiċi, dokumenti ta’ gwida u dikjarazzjonijiet tal-Bordijiet Xjentifiċi u/jew il-Kumitat Xjentifiku, u attivitajiet tal-gruppi ta’ ħidma relatati.

| — | Jiżguraw il-konsistenza tal-approċċi tal-valutazzjonijiet xjentifiċi tal-EFSA, jaħdmu f’kollaborazzjoni mill-qrib ma’ Bordijiet Xjentifiċi oħrajn u mal-Kumitat Xjentifiku. |
| --- | --- |

—

Jiżguraw il-konsistenza tal-approċċi tal-valutazzjonijiet xjentifiċi tal-EFSA, jaħdmu f’kollaborazzjoni mill-qrib ma’ Bordijiet Xjentifiċi oħrajn u mal-Kumitat Xjentifiku.

| — | Jiżguraw aderenza mad-dokumenti ta’ gwida tal-EFSA speċifiċi għas-settur u orizzontali u mal-leġiżlazzjoni tal-UE rilevanti. |
| --- | --- |

—

Jiżguraw aderenza mad-dokumenti ta’ gwida tal-EFSA speċifiċi għas-settur u orizzontali u mal-leġiżlazzjoni tal-UE rilevanti.

| — | Jikkontribwixxu għall-armonizzazzjoni tal-valutazzjonijiet xjentifiċi fi ħdan l-organizzazzjonijiet rilevanti tal-UE u tal-Istati Membri. |
| --- | --- |

—

Jikkontribwixxu għall-armonizzazzjoni tal-valutazzjonijiet xjentifiċi fi ħdan l-organizzazzjonijiet rilevanti tal-UE u tal-Istati Membri.

Il-firxa tal-kontribut meħtieġ mill-membri tal-Bord tvarja skont il-kumplessità tal-outputs xjentifiċi li għandhom jiġu prodotti. Meta tkun twettqet ħidma preparatorja estensiva jew mill-gruppi ta’ ħidma, mill-persunal tal-EFSA, jew permezz tal-esternalizzazzjoni, ir-rwol tal-Bordijiet huwa li jirrieżaminaw l-abbozzi tal-outputs u jadottawhom.

Il-membri tal-Bordijiet Xjentifiċi/Kumitat Xjentifiku huma mistennija li jaħdmu f’kollaborazzjoni, ikollhom grad għoli ta’ etika professjonali u integrità u jrawmu innovazzjoni fil-produzzjoni tal-valutazzjoni tar-riskju tal-EFSA.

Il-membri tal-Kumitat Xjentifiku u l-Bordijiet Xjentifiċi jistgħu jiġu eletti bħala President, Viċi President tal-Kumitat Xjentifiku/Bordijiet Xjentifiċi jew tal-gruppi ta’ ħidma tagħhom jew maħtura bħala relaturi tal-gruppi ta’ ħidma.

Il-kundizzjonijiet tax-xogħol u l-kumpensi

Il-membri ta’ Bord Xjentifiku u tal-Kumitat Xjentifiku se jintalbu jattendu madwar sitt (6) sa għaxar (10) laqgħat plenarji fis-sena, għal total ta’ madwar għaxart (10) ijiem sa għoxrin (20) jum ta’ laqgħat fis-sena.

Madwar terz tal-laqgħat fi żmien sena huma organizzati b’mod personali (5), ġeneralment fil-bini tal-EFSA, f’Parma, l-Italja. Madwar żewġ terzi tal-laqgħat għandhom jiġu organizzati online.

Il-laqgħat isiru bl-Ingliż u d-dokumenti ta’ ħidma huma bil-lingwa Ingliża, il-lingwa ta’ ħidma tal-EFSA.

Bħala parti mill-impenn għall-ftuħ u t-trasparenza tal-EFSA, xi laqgħat plenarji tal-Bordijiet Xjentifiċi/Kumitat Xjentifiku huma miftuħa għall-osservaturi u/jew jistgħu jiġu strimjati fuq il-web.

Il-membri huma mistennija jattendu u jikkontribwixxu b’mod attiv u f’waqtu fil-laqgħat tal-Bordijiet Xjentifiċi/Kumitat Xjentifiku fejn opinjonijiet, dikjarazzjonijiet jew dokumenti ta’ gwida jiġu rieżaminati, diskussi u adottati.

L-attendenza u l-kontribut attiv fil-laqgħat tal-Bordijiet Xjentifiċi/Kumitat Xjentifiku jeħtieġu ħidma preparatorja, inkluż qari minn qabel, rieżami u, f’xi każijiet, abbozzar ta’ dokumenti. Il-ħidma preparatorja hija mistennija li tikkonsisti f’mill-anqas jum wieħed (1) ta’ xogħol għal jum wieħed (1) ta’ laqgħa.

L-EFSA se tissorvelja, tiddokumenta u tivvaluta l-parteċipazzjoni u l-kontribut tal-membri tal-Bordijiet Xjentifiċi/Kumitat Xjentifiku.

Il-membri tal-Bordijiet Xjentifiċi/Kumitat Xjentifiku għandhom jiġu offruti moduli ta’ taħriġ u tutorials dwar il-metodoloġiji ta’ valutazzjoni tar-riskju, id-dokumenti ta’ gwida u l-prattiki tal-EFSA.

F’konformità mar-regoli finanzjarji tagħha, l-EFSA se tikkumpensa lill-esperti għax-xogħol magħmul billi tipprovdi l-indennizzi li jkopru t-tħejjija u l-parteċipazzjoni għal-laqgħat (kemm il-laqgħat fiżiċi kif ukoll dawk online). L-EFSA se ġġarrab ukoll l-ispejjeż tal-ivvjaġġar, l-akkomodazzjoni u l-gratifika għal kuljum tal-esperti meta jivvjaġġaw lejn il-bini tal-EFSA. Informazzjoni dettaljata hija pprovduta fil-Gwida dwar il-kumpens tal-Esperti tal-EFSA (6).

APPLIKAZZJONI

Il-kandidati huma mitluba jimlew u jissottomettu l-applikazzjoni tagħhom online billi jużaw is-sit tal-Karrieri tal-EFSA fuq https://careers.efsa.europa.eu/Expert

Sabiex japplikaw, il-kandidati jeħtieġ li joħolqu kont fuq is-sit tal-Karrieri tal-EFSA, sakemm ma jkollhomx diġà wieħed. L-esperti li diġà qegħdin jaħdmu għall-EFSA għandhom jużaw il-kont tal-EFSA eżistenti tagħhom u jużaw il-kredenzjali tagħhom sabiex japplikaw.

Il-kandidati huma mitluba jindikaw fil-formola ta’ applikazzjoni, il-Bord Xjentifiku u/jew il-Kumitat Xjentifiku li jixtiequ japplikaw għalih, li l-aktar jikkorrispondi għall-qasam ta’ għarfien espert tagħhom (jekk jogħġbok irreferi għall-ANNESS I). Applikant jista’ jindika Bord Xjentifiku/Kumitat Xjentifiku addizzjonali bħala t-tieni għażla, f’każijiet fejn il-qasam ta’ għarfien espert tiegħu ikopri l-kompetenza ta’ aktar minn Bord Xjentifiku wieħed u/jew il-Kumitat Xjentifiku.

Il-kandidati huma mistiedna jimlew il-formola tal-applikazzjoni tagħhom bl-Ingliż u għandhom jagħtu attenzjoni bir-reqqa lill-kriterji u l-għarfien espert meħtieġa meta jkunu qegħdin iħejju l-applikazzjonijiet tagħhom.

Il-formola ta’ applikazzjoni fiha taqsimiet u mistoqsijiet speċifiċi li huma maħsuba sabiex jivvalutaw l-adegwatezza tal-kandidat għall-pożizzjoni. Il-kandidati għandhom jimlew b’mod obbligatorju t-taqsimiet kollha tal-formola ta’ applikazzjoni, billi jipprovdu l-informazzjoni u l-evidenza meħtieġa, għaliex din sejra tifforma l-bażi għall-evalwazzjoni tagħhom.

Is-sit tal-Karrieri tal-EFSA (7) online huwa l-uniku mod kif jiġu sottomessi l-applikazzjonijiet. Ladarba tiġi sottomessa l-applikazzjoni, il-kandidati awtomatikament jirċievu konferma tal-wasla fl-email ipprovduta fil-formola ta’ applikazzjoni. Il-kandidati huma mitluba jiżguraw li jipprovdu indirizz tal-email tajjeb fil-formola ta’ applikazzjoni tagħhom peress li dan se jkun l-uniku mezz ta’ komunikazzjoni għall-korrispondenza relatata mal-proċedura tal-għażla. Wara li tiġi sottomessa l-applikazzjoni, il-kandidati jistgħu jaċċessawha u jimmodifikawha sal-iskadenza tal-għeluq tagħha.

L-applikazzjonijiet sejrin jitqiesu validi biss jekk formola ta’ applikazzjoni online mimlija kif dovut tiġi sottomessa fis-sistema fi żmien l-iskadenza. L-abbozzi ta’ applikazzjonijiet mhux sottomessi permezz tas-sistema sal-iskadenza jew is-sottomissjoni ta’ profil ġenerali minflok tal-formola ta’ applikazzjoni speċifika ma humiex se jiġu kkunsidrati.

Il-kandidati jingħataw parir sabiex ma jistennewx sal-aħħar ftit ġranet qabel l-iskadenza għas-sottomissjoni tal-applikazzjonijiet minħabba li konġestjoni kbira tal-Internet jew xi problemi fil-konnessjoni tal-Internet jistgħu jwasslu għal diffikultajiet fis-sottomissjoni fil-ħin tal-applikazzjoni.

Il-kandidati kollha sejrin jiġu informati b’email dwar l-eżitu tal-proċess ta’ selezzjoni.

L-EFSA tirriżerva d-dritt li twettaq fi kwalunkwe stadju intervista online u li tiċċekkja l-applikazzjonijiet ta’ kandidati kkunsidrati għal sħubija kontra dokumenti u ċertifikati ta’ prova sabiex tiġi kkonfermata l-akkuratezza u l-veraċità tal-applikazzjoni.

L-informazzjoni personali mitluba mill-EFSA minn kandidati u kwalunkwe data personali oħra se tiġi pproċessata f’konformità mar-Regolament (UE) 2018/1725 tal-Parlament Ewropew u tal-Kunsill (8).

L-iskop tal-ipproċessar tad-data huwa sabiex jiġu ġestiti applikazzjonijiet għal sħubija tal-Bordijiet Xjentifiċi u tal-Kumitat Xjentifiku tal-EFSA.

Avviż dwar il-Protezzjoni tad-Data rigward is-selezzjoni tat-talenti u l-proċessi ta’ reklutaġġ tal-EFSA huwa disponibbli fuq is-sit web:

https://www.efsa.europa.eu/sites/default/files/TMTdataprocessing.pdf

Kuntatti

Għal mistoqsijiet tekniċi jew kwistjonijiet relatati mal-formola tal-applikazzjoni, jekk jogħġbok ikkuntattja lill-Uffiċċju tas-Servizz tal-EFSA fuq servicedesk@efsa.europa.eu

Għal mistoqsijiet relatati mal-proċess ta’ selezzjoni u tal-ħatra, jekk jogħġbok ikkuntattja s-Selezzjoni tat-Talenti tal-EFSA fuq selection.experts@efsa.europa.eu

SELEZZJONI U ĦATRA

L-EFSA tapplika l-prinċipji ta’ trasparenza, korrettezza u nondiskriminazzjoni fil-proċeduri ta’ selezzjoni tagħha.

L-EFSA tirriżerva d-dritt li tikkonsulta partijiet terzi dwar l-esperjenza professjonali tal-kandidati u dwar il-veraċità tal-informazzjoni ddikjarata mill-kandidati fil-kuntest tal-applikazzjoni tagħhom.

Kriterji ta’ eliġibbiltà

Il-kandidati għandhom jissodisfaw ir-rekwiżiti li ġejjin fid-data tal-għeluq għas-sottomissjoni tal-applikazzjoni:

| 1. | Ċittadinanza ta’ Stat Membru tal-Unjoni Ewropea (UE), jew ta’ pajjiż tal-Assoċjazzjoni Ewropea tal-Kummerċ Ħieles (EFTA) jew ta’ pajjiż Kandidat tal-UE. Esperti minn pajjiżi terzi jistgħu japplikaw ukoll, u sejrin jitqiesu għal sħubija tal-Bordijiet Xjentifiċi/Kumitat Xjentifiku, jekk il-livell meħtieġ ta’ għarfien espert ma jistax jinstab fost iċ-ċittadini nazzjonali tal-UE, tal-EFTA jew tal-pajjiżi Kandidati tal-UE. |
| --- | --- |

1.

Ċittadinanza ta’ Stat Membru tal-Unjoni Ewropea (UE), jew ta’ pajjiż tal-Assoċjazzjoni Ewropea tal-Kummerċ Ħieles (EFTA) jew ta’ pajjiż Kandidat tal-UE. Esperti minn pajjiżi terzi jistgħu japplikaw ukoll, u sejrin jitqiesu għal sħubija tal-Bordijiet Xjentifiċi/Kumitat Xjentifiku, jekk il-livell meħtieġ ta’ għarfien espert ma jistax jinstab fost iċ-ċittadini nazzjonali tal-UE, tal-EFTA jew tal-pajjiżi Kandidati tal-UE.

| 2. | Għarfien bir-reqqa tal-lingwa Ingliża (ekwivalenti għal-livell C1 jew ogħla, skont is-CEFR: Qafas Komuni Ewropew ta’ Referenza għal-Lingwi (9)). |
| --- | --- |

2.

Għarfien bir-reqqa tal-lingwa Ingliża (ekwivalenti għal-livell C1 jew ogħla, skont is-CEFR: Qafas Komuni Ewropew ta’ Referenza għal-Lingwi (9)).

| 3. | Livell ta’ edukazzjoni li jikkorrispondi għal studji universitarji mitmuma ta’ mill-anqas erba’ (4) snin attestati b’diploma f’wieħed mill-oqsma li ġejjin: agrikoltura, bijokimika, bijoinformatika, bijoloġija, bijometrija, bijoteknoloġija, kimika, esponiment djetetiku, xjenzi ambjentali, epidemjoloġija, xjenza alimentari, teknoloġija alimentari, ġenetika, saħħa u sikurezza alimentari, mediċina umana, xjenzi tal-ħajja, matematika, mikrobijoloġija, bijoloġija molekulari, xjenzi naturali, nutrizzjoni, farmaċija, saħħa pubblika, statistika, tossikoloġija, mediċina veterinarja jew oqsma relatati. |
| --- | --- |

3.

Livell ta’ edukazzjoni li jikkorrispondi għal studji universitarji mitmuma ta’ mill-anqas erba’ (4) snin attestati b’diploma f’wieħed mill-oqsma li ġejjin: agrikoltura, bijokimika, bijoinformatika, bijoloġija, bijometrija, bijoteknoloġija, kimika, esponiment djetetiku, xjenzi ambjentali, epidemjoloġija, xjenza alimentari, teknoloġija alimentari, ġenetika, saħħa u sikurezza alimentari, mediċina umana, xjenzi tal-ħajja, matematika, mikrobijoloġija, bijoloġija molekulari, xjenzi naturali, nutrizzjoni, farmaċija, saħħa pubblika, statistika, tossikoloġija, mediċina veterinarja jew oqsma relatati.

| 4. | Mill-anqas seba’ (7) snin ta’ esperjenza professjonali (10) rilevanti għall-mandat ta’ kwalunkwe Bord Xjentifiku/Kumitat Xjentifiku tal-EFSA miksuba wara l-kisba tad-diploma mitluba. |
| --- | --- |

4.

Mill-anqas seba’ (7) snin ta’ esperjenza professjonali (10) rilevanti għall-mandat ta’ kwalunkwe Bord Xjentifiku/Kumitat Xjentifiku tal-EFSA miksuba wara l-kisba tad-diploma mitluba.

| 5. | Produzzjoni xjentifika attiva, ipprovata minn ħidma ta’ awtur/kontribut, matul dawn l-aħħar ħames (5) snin, f’mill-anqas ħames (5) mit-tip ta’ dokumenti xjentifiċi li ġejjin:






  — | pubblikazzjonijiet xjentifiċi (ħidma ta’ awtur) f’ġurnali internazzjonali rieżaminati bejn il-pari ppubblikati bl-Ingliż, dwar qasam/oqsma rilevanti għall-mandat ta’ kwalunkwe Bord Xjentifiku/Kumitat Xjentifiku tal-EFSA, dokumentati permezz ta’ lista ta’ pubblikazzjonijiet xjentifiċi;
  U/JEW |
| --- | --- | --- |

5.

Produzzjoni xjentifika attiva, ipprovata minn ħidma ta’ awtur/kontribut, matul dawn l-aħħar ħames (5) snin, f’mill-anqas ħames (5) mit-tip ta’ dokumenti xjentifiċi li ġejjin:

—

pubblikazzjonijiet xjentifiċi (ħidma ta’ awtur) f’ġurnali internazzjonali rieżaminati bejn il-pari ppubblikati bl-Ingliż, dwar qasam/oqsma rilevanti għall-mandat ta’ kwalunkwe Bord Xjentifiku/Kumitat Xjentifiku tal-EFSA, dokumentati permezz ta’ lista ta’ pubblikazzjonijiet xjentifiċi;

U/JEW

| — | valutazzjonijiet xjentifiċi (11) (ħidma ta’ awtur/kontribut) fil-livell nazzjonali/internazzjonali, dwar qasam/oqsma rilevanti għall-mandat ta’ kwalunkwe Bord Xjentifiku/Kumitat Xjentifiku tal-EFSA, dokumentati permezz ta’ lista ta’ valutazzjonijiet imwettqa/rapporti xjentifiċi relatati. |
| --- | --- |

—

valutazzjonijiet xjentifiċi (11) (ħidma ta’ awtur/kontribut) fil-livell nazzjonali/internazzjonali, dwar qasam/oqsma rilevanti għall-mandat ta’ kwalunkwe Bord Xjentifiku/Kumitat Xjentifiku tal-EFSA, dokumentati permezz ta’ lista ta’ valutazzjonijiet imwettqa/rapporti xjentifiċi relatati.

Kriterji ta’ selezzjoni

Sabiex jiġi vvalutat il-livell ta’ għarfien espert xjentifiku tagħhom, l-applikazzjonijiet li jissodisfaw ir-rekwiżiti ta’ eliġibbiltà se jiġu ammessi għal valutazzjoni komparattiva mwettqa abbażi tal-kriterji ta’ selezzjoni indikati hawn taħt.

Kull applikazzjoni eliġibbli se tiġi evalwata skont it-3 kriterji ta’ selezzjoni li ġejjin fir-rigward tal-ewwel Bord Xjentifiku/Kumitat Xjentifiku tal-għażla tagħhom. Il-kandidati jistgħu jiġu wkoll evalwati fir-rigward tat-tieni Bord Xjentifiku/Kumitat Xjentifiku tal-għażla tagħhom jew ta’ bordijiet oħrajn, kif meħtieġ. Il-limitu minimu kumulattiv sabiex tgħaddi din l-evalwazzjoni huwa ta’ 50 punt (minn 100).

| 1. | Esperjenza f’valutazzjoni xjentifika:
  Esperjenza fit-twettiq ta’ valutazzjoni xjentifika f’oqsma relatati mas-sigurtà tal-katina alimentari, fl-oqsma ta’ kompetenza u għarfien espert tal-Bord Xjentifiku/Kumitat Xjentifiku ppreferut. (40 punt massimu minn 100) |
| --- | --- |

1.

Esperjenza f’valutazzjoni xjentifika:
  Esperjenza fit-twettiq ta’ valutazzjoni xjentifika f’oqsma relatati mas-sigurtà tal-katina alimentari, fl-oqsma ta’ kompetenza u għarfien espert tal-Bord Xjentifiku/Kumitat Xjentifiku ppreferut. (40 punt massimu minn 100)

| 2. | Eċċellenza xjentifika:
  Eċċellenza xjentifika f’wieħed jew f’diversi oqsma marbuta mal-qasam kopert mill-Bord Xjentifiku/Kumitat Xjentifiku ppreferut u pprovat permezz ta’ pubblikazzjonijiet xjentifiċi f’ġurnali rieżaminati bejn il-pari ppubblikati bl-Ingliż. (40 punt massimu minn 100) |
| --- | --- |

2.

Eċċellenza xjentifika:
  Eċċellenza xjentifika f’wieħed jew f’diversi oqsma marbuta mal-qasam kopert mill-Bord Xjentifiku/Kumitat Xjentifiku ppreferut u pprovat permezz ta’ pubblikazzjonijiet xjentifiċi f’ġurnali rieżaminati bejn il-pari ppubblikati bl-Ingliż. (40 punt massimu minn 100)

| 3. | Esperjenza fir-rieżami ta’ xogħol xjentifiku:
  Esperjenza fir-rieżami ta’ xogħol xjentifiku u l-abbiltà li tiġi analizzata informazzjoni kumplessa fl-oqsma koperti mill-Bord Xjentifiku/Kumitat Xjentifiku ppreferut. (20 punt massimu minn 100) |
| --- | --- |

3.

Esperjenza fir-rieżami ta’ xogħol xjentifiku:
  Esperjenza fir-rieżami ta’ xogħol xjentifiku u l-abbiltà li tiġi analizzata informazzjoni kumplessa fl-oqsma koperti mill-Bord Xjentifiku/Kumitat Xjentifiku ppreferut. (20 punt massimu minn 100)

Abbozz ta’ lista ta’ kandidati xierqa

Id-Direttur Eżekuttiv tal-EFSA jfassal abbozz ta’ lista ta’ kandidati li tinkludi applikazzjonijiet li ġabu punteġġ ta’ mill-anqas 50 punt fl-evalwazzjoni tal-kriterji ta’ selezzjoni.

Id-Direttur Eżekuttiv għandu jivvaluta l-għarfien espert multidixxiplinari speċifiku meħtieġ fil-Kumitat Xjentifiku u f’kull Bord Xjentifiku, bil-ħsieb li ssir indikazzjoni għas-sħubija tagħhom u għan-numru ta’ membri ta’ kull Bord Xjentifiku u tal-Kumitat Xjentifiku.

Għal dan il-għan, l-applikazzjonijiet imdaħħla fl-abbozz tal-lista msemmija hawn fuq se jiġu analizzati u mmappjati aktar għall-evidenza ta’ għarfien espert multidixxiplinari/żoni tal-għarfien (l-għarfien espert multidixxiplinari speċifiku ta’ kull Bord Xjentifiku u tal-Kumitat Xjentifiku huma deskritti fl-ANNESS I) kif ukoll fir-rigward tal-kompetenzi meqjusa bħala assi: il-ġestjoni tal-proġetti, il-komunikazzjoni tar-riskju u l-presidenza tal-laqgħat xjentifiċi.

B’riżultat tal-evalwazzjoni ta’ hawn fuq, id-Direttur Eżekuttiv għandu jiffinalizza l-abbozz tal-lista ta’ kandidati u jipprovdiha lill-Bord tat-Tmexxija tal-EFSA, flimkien ma’ proposta għal sħubijiet ta’ kull Bord Xjentifiku/Kumitat Xjentifiku, inkluża l-indikazzjoni dwar l-għarfien espert multidixxiplinari speċifiku meħtieġ f’kull wieħed minnhom. Il-proposta għandha tinkludi wkoll kunsiderazzjoni dwar il-bilanċ bejn il-ġeneri u d-distribuzzjoni ġeografika.

Ix-xjenzati għandhom jinnotaw li l-inklużjoni fl-abbozz tal-lista ta’ kandidati ma tiżgurax il-ħatra bħala membru ta’ Bord Xjentifiku/Kumitat Xjentifiku, li tibqa’ prerogattiva tal-Bord tat-Tmexxija tal-EFSA, u li l-punteġġ miksub ma huwiex qiegħed jiddetermina ordni ta’ prijorità għall-kunsiderazzjoni tal-ħatra.

Dikjarazzjoni ta’ Interess

Esperti b’Dikjarazzjoni ta’ Interess (DoI) kompatibbli mal-politika ta’ Indipendenza u r-regoli tal-EFSA biss se jiġu kkunsidrati għal fażi sussegwenti tal-ħatra. Kandidati mqiegħda fuq l-abbozz tal-lista u li għandhom l-aħjar taħlita xierqa ta’ kompetenzi u għarfien espert fir-rigward ta’ Bord Xjentifiku partikolari jew tal-Kumitat Xjentifiku se jintalbu jissottomettu DoI, li se tiġi eżaminata mill-EFSA f’konformità mal-politika ta’ Indipendenza tal-EFSA u mar-regoli tagħha dwar il-Ġestjoni tal-Interessi f’Kompetizzjoni (12), fis-seħħ fil-ħin li tkun qiegħda tiġi eżaminata.

Kandidati li jonqsu milli jissottomettu DoI mhux se jiġu kkunsidrati għal ħatra bħala membri ta’ Bord Xjentifiku/Kumitat Xjentifiku. L-applikanti jistgħu jiġu kkuntattjati għal aktar kjarifika dwar id-DoI tagħhom.

Ara hawn taħt eżempju ta’ x’inhuwa meqjus Kunflitt ta’ Interess.

Eżempju: Is-Sħubija ta’ Bordijiet Xjentifiċi ma hijiex permessa għal kandidati li, fil-mument tas-sottomissjoni tad-DoI tagħhom, ikunu impjegati minn jew jaġixxu fi rwol ta’ konsulenza għal kwalunkwe persuna ġuridika jew fiżika li twettaq kwalunkwe waħda mill-attivitajiet li fuqhom outputs xjentifiċi tal-EFSA iħallu impatt dirett jew indirett, bħall-produzzjoni, l-ipproċessar u d-distribuzzjoni tal-ikel, l-agrikoltura jew it-trobbija tal-annimali. Dan jinkludi kwalunkwe forma ta’ impjieg jew negozju regolari, part-time jew full-time, imħallas jew mhux imħallas, inkluż impjieg indipendenti (pereżempju, konsulenza) għall-benefiċċju tal-operaturi tan-negozju msemmijin hawn fuq.

Għal mistoqsijiet relatati mad-Dikjarazzjoni ta’ Interessi, jekk jogħġbok ikkuntattja lil Ġestjoni tal-Interessi tal-EFSA fuq interestmanagement@efsa.europa.eu

Ħatra

Il-membri tal-Kumitat Xjentifiku li ma humiex membri tal-Bordijiet Xjentifiċi u l-membri tal-Bordijiet Xjentifiċi għandhom jinħatru mill-Bord tat-Tmexxija, li jaġixxi fuq il-proposta ta’ hawn fuq mid-Direttur Eżekuttiv, għal mandat ta’ ħames (5) snin (13).

Fejn il-kandidati jkollhom għarfien espert xjentifiku ekwivalenti, il-Bord tat-Tmexxija tal-EFSA għandu jiżgura li tinkiseb l-usa’ distribuzzjoni ġeografika possibbli fil-ħatriet. Barra minn hekk, il-Bord tat-Tmexxija tal-EFSA għandu jagħmel ħiltu sabiex jikseb bilanċ bejn il-ġeneri fil-ħatriet.

Espert li qabel kien serva bħala membru ta’ entità xjentifika (il-Kumitat Xjentifiku/Bord Xjentifiku tal-EFSA) jitqies eliġibbli għall-ħatra ta’ entità xjentifika sakemm, fil-mument tat-tiġdid (il-bidu tal-mandat), is-sħubija tal-espert fil-passat tal-istess entità xjentifika kkonċernata ma laħaqx l-għaxar (10) snin. Bħala konsegwenza:

| — | Esperti li fil-mument tat-tiġdid ikunu servew anqas minn għaxar (10) snin bħala membri ta’ entità xjentifika partikolari huma eliġibbli għall-ħatra għall-istess entità xjentifika jew għal entità xjentifika differenti; |
| --- | --- |

—

Esperti li fil-mument tat-tiġdid ikunu servew anqas minn għaxar (10) snin bħala membri ta’ entità xjentifika partikolari huma eliġibbli għall-ħatra għall-istess entità xjentifika jew għal entità xjentifika differenti;

| — | Esperti li fil-mument tat-tiġdid ikunu servew għaxar (10) snin jew aktar bħala membri ta’ entità xjentifika partikolari huma eliġibbli għall-ħatra għal entità xjentifika differenti biss. |
| --- | --- |

—

Esperti li fil-mument tat-tiġdid ikunu servew għaxar (10) snin jew aktar bħala membri ta’ entità xjentifika partikolari huma eliġibbli għall-ħatra għal entità xjentifika differenti biss.

Lista ta’ Riżerva

Il-Bord tat-Tmexxija għandu jfassal lista ta’ riżerva li tikkonsisti minn kandidati mill-abbozz tal-lista li ma jkunux ġew maħtura. Il-lista ta’ riżerva għandha sservi għall-ħtiġijiet futuri ta’ ħatra għall-membri tal-Kumitat Xjentifiku, il-Bordijiet Xjentifiċi u l-Gruppi ta’ Ħidma u għandha tibqa’ valida sa tmiem il-mandat tal-membri maħtura.

Proċeduri ta’ appell

| — | Il-kandidati jistgħu jressqu azzjoni kontra kwalunkwe deċiżjoni li taffettwa s-sitwazzjoni legali tagħhom skont l-Artikolu 263 tat-Trattat dwar il-Funzjonament tal-Unjoni Ewropea. Dan għandu jsir fi żmien xahrejn mill-wasla jew min-notifika tad-deċiżjoni kkontestata. L-azzjoni għandha titressaq kontra l-EFSA quddiem il-Qorti Ġenerali tal-Unjoni Ewropea:





  General Court of the European Union |
| --- | --- |
| Rue du Fort Niedergrünewald |
| L-2925 Luxembourg |
| LUXEMBOURG |
| Tel. + 352 4303-1 |
| Fax + 352 43032100 |
| Email: GeneralCourt.Registry@curia.europa.eu |
| www.curia.europa.eu |

—

Il-kandidati jistgħu jressqu azzjoni kontra kwalunkwe deċiżjoni li taffettwa s-sitwazzjoni legali tagħhom skont l-Artikolu 263 tat-Trattat dwar il-Funzjonament tal-Unjoni Ewropea. Dan għandu jsir fi żmien xahrejn mill-wasla jew min-notifika tad-deċiżjoni kkontestata. L-azzjoni għandha titressaq kontra l-EFSA quddiem il-Qorti Ġenerali tal-Unjoni Ewropea:

General Court of the European Union

Rue du Fort Niedergrünewald

L-2925 Luxembourg

LUXEMBOURG

Tel. + 352 4303-1

Fax + 352 43032100

Email: GeneralCourt.Registry@curia.europa.eu

www.curia.europa.eu

| — | Bħala alternattiva, il-kandidati jistgħu jressqu lment dwar allegata amministrazzjoni ħażina fl-istituzzjonijiet u l-korpi tal-Unjoni Ewropea għall-attenzjoni tal-Ombudsman Ewropew. Fost rekwiżiti oħrajn, ilment għandu jsir fi żmien sentejn mid-data li fiha l-fatti li l-ilment huwa bbażat fuqhom isiru magħrufa. Qabel ma jiġi kkuntattjat l-Ombudsman Ewropew u jittieħed dan il-pass, l-ilmentaturi għandhom ikunu diġà kkuntattjaw lill-EFSA billi jenfasizzaw it-tħassib tagħhom.





  The European Ombudsman |
| --- | --- |
| 1 Avenue du President Robert Schuman |
| CS 30403 |
| 67001 Strasbourg Cedex |
| FRANCE |
| Tel. + 33 (0)388172313 |
| Fax + 33 (0)388179062 |
| www.ombudsman.europa.eu |

—

Bħala alternattiva, il-kandidati jistgħu jressqu lment dwar allegata amministrazzjoni ħażina fl-istituzzjonijiet u l-korpi tal-Unjoni Ewropea għall-attenzjoni tal-Ombudsman Ewropew. Fost rekwiżiti oħrajn, ilment għandu jsir fi żmien sentejn mid-data li fiha l-fatti li l-ilment huwa bbażat fuqhom isiru magħrufa. Qabel ma jiġi kkuntattjat l-Ombudsman Ewropew u jittieħed dan il-pass, l-ilmentaturi għandhom ikunu diġà kkuntattjaw lill-EFSA billi jenfasizzaw it-tħassib tagħhom.

The European Ombudsman

1 Avenue du President Robert Schuman

CS 30403

67001 Strasbourg Cedex

FRANCE

Tel. + 33 (0)388172313

Fax + 33 (0)388179062

www.ombudsman.europa.eu

---

(1)  Ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1) kif emendat l-aħħar bir-Regolament (UE) 2019/1381 tal-Parlament Ewropew u tal-Kunsill tal-20 ta' Ġunju 2019 dwar it-trasparenza u s-sostenibbiltà tal-valutazzjoni tar-riskju tal-UE fil-katina alimentari u li jemenda r-Regolamenti (KE) Nru 178/2002, (KE) Nru 1829/2003, (KE) Nru 1831/2003, (KE) Nru 2065/2003, (KE) Nru 1935/2004, (KE) Nru 1331/2008, (KE) Nru 1107/2009, (UE) 2015/2283 u d-Direttiva 2001/18/KE (ĠU L 231, 6.9.2019, p. 1).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  Regola ta’ Implimentazzjoni tal-Bord tat-Tmexxija tal-EFSA li tistabbilixxi r-regoli dwar s-selezzjoni, il-ħatra u l-operazzjonijiet tal-Kumitat Xjentifiku, tal-Bordijiet Xjentifiċi u tal-Gruppi ta’ Ħidma tagħhom:

https://www.efsa.europa.eu/sites/default/files/paneloperation.pdf

(5)  L-esperti li ma jistgħux jingħaqdu fil-laqgħa personalment minħabba raġunijiet ġustifikati jistgħu jiġu offruti l-opzjoni li jingħaqdu fil-laqgħa online.

(6)  Gwida dwar il-Kumpens tal-Esperti tal-EFSA:

http://www.efsa.europa.eu/sites/default/files/Experts_compensation_guide.pdf

(7)  https://careers.efsa.europa.eu/Expert

(8)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Esperjenza professjonali għandha tiġi kkunsidrata mid-data li fiha l-persuna tissodisfa l-kwalifiki minimi tal-edukazzjoni għall-eliġibbiltà. Kwalunkwe perjodu partikolari jista’ jingħadd darba biss (sabiex jiġi kkalkolat bħala eliġibbli, is-snin ta’ studju jew esperjenza professjonali li għandhom jitqiesu ma għandhomx jikkoinċidu ma’ perjodi oħrajn ta’ studju jew esperjenza professjonali). L-attivitajiet professjonali segwiti fuq bażi part-time se jiġu kkalkolati prorata fuq il-bażi tal-perċentwal iċċertifikat ta’ sigħat full-time maħduma. It-traineeships imħallsa jingħaddu bħala esperjenza ta’ xogħol. Il-PhDs li għadhom għaddejjin/li tlestew f’qasam rilevanti għall-mandat tal-EFSA jistgħu jitqiesu bħala esperjenza professjonali.

(11)  Valutazzjoni xjentifika = parir xjentifiku, valutazzjoni tar-riskju, valutazzjoni tad-dossiers għall-approvazzjoni ta’ prodotti jew l-iżvilupp ta’ gwida xjentifika, imwettqa fil-livell internazzjonali/nazzjonali, fuq talba mill-awtoritajiet u/jew miċ-ċentri ta’ referenza.

(12)  Għal aktar informazzjoni ara s-sit web tal-EFSA fuq http://www.efsa.europa.eu/en/topics/topic/independence

(13)  Il-mandat tal-membri maħtura f’data aktar tard minn dawk maħtura fil-ħin tat-tiġdid għandu jintemm fl-istess ħin tal-mandat tal-membri tal-aħħar.

---